Μία ξεχωριστή εκδήλωση προς τιμή των διεθνών παικτριών και της τεχνικής ηγεσίας της Εθνικής Ομάδας Υδατοσφαίρισης Γυναικών, πραγματοποίησε σήμερα η Διοίκηση και ο πρόεδρος της ΟΠΑΠ Α.Ε. Κωνσταντίνος Λουρόπουλος παρουσία του Υφυπουργού Πολιτισμού Παιδείας και Αθλητισμού, Γιάννη Ιωαννίδη, του Γενικού Γραμματέα της Ελληνικής Ολυμπιακής Επιτροπής Μανώλη Κατσιαδάκη, του Προέδρου Δημήτρη Διαθεσόπουλου και μελών της Κολυμβητικής Ομοσπονδίας Ελλάδος. Η Εθνική Ομάδα Υδατοσφαίρισης Γυναικών καταγράφει στο ενεργητικό της μια σειρά μεγάλων επιτυχιών, όπως η δεύτερη θέση στους Ολυμπιακούς Αγώνες του 2004, το χρυσό στο Παγκόσμιο Πρωτάθλημα στη Σαγκάη, το αργυρό στο Ευρωπαϊκό Πρωτάθλημα στο Αϊντχόφεν, το χάλκινο μετάλλιο στο World League στο Τσανκσού και το χρυσό μετάλλιο στο Κιρίσι.